শরৎচন্দ্র চট্টোপাধ্যায়
শরৎচন্দ্র চট্টোপাধ্যায় (১৫ সেপ্টেম্বর ১৮৭৬ - ১৬ জানুয়ারি ১৯৩৮) ছিলেন একজন বাঙালি লেখক, ঔপন্যাসিক, ও গল্পকার। তিনি দক্ষিণ এশিয়ার অন্যতম জনপ্রিয় এবং বাংলা ভাষার সবচেয়ে জনপ্রিয় কথাসাহিত্যিক। তাঁর অনেক উপন্যাস ভারতবর্ষের প্রধান ভাষাগুলোতে অনূদিত হয়েছে। "বড়দিদি" (১৯১৩), "পল্লীসমাজ" (১৯১৬), "দেবদাস" (১৯১৭), "চরিত্রহীন" (১৯১৭), "শ্রীকান্ত" (চারখণ্ডে ১৯১৭-১৯৩৩), দত্তা ("১৯১৮"), "গৃহদাহ" (১৯২০), "পথের দাবী" (১৯২৬), "পরিণীতা" (১৯১৪), "শেষ প্রশ্ন" (১৯৩১) ইত্যাদি শরৎচন্দ্র রচিত বিখ্যাত উপন্যাস। বাংলা সাহিত্যের ইতিহাসে অপ্রতিদ্বন্দ্বী জনপ্রিয়তার দরুন তিনি 'অপরাজেয় কথাশিল্পী' নামে খ্যাত।
অজিত দত্ত
১৯৩০ সালে অজিত দত্তের প্রথম কাব্যগ্রন্থ "কুসুমের মাস" প্রকাশিত হয়। তিনি ছিলেন বুদ্ধদেব বসু সতীর্থ। তিনি বুদ্ধদেব বসুর সাথে যৌথভাবে প্রগতি নামের একটি পত্রিকা সম্পাদনা করেন। পরে "কল্লোল সাহিত্য গোষ্ঠী" তে যোগ দেন। অজিত দত্ত নিয়মিত "কল্লোল" পত্রিকায় লেখালেখি করতেন, তিরিশের দশকে "কল্লোল" অন্যতম জনপ্রিয় বাংলা সাহিত্য পত্রিকা। ১৯৪৬ সালে তার "নষ্ট চাঁদ" প্রকাশের পরের বছর দেশ পত্রিকায়" রৈবত ছন্দ" নামে ধারাবাহিকভাবে তার "মন পবনের নাও" প্রকাশিত হয়। অজিত দত্ত সমসাময়িক বাংলা কবিতা, ছন্দ চিন্তা, রবীন্দ্র বিষয়ক ভাবনা, বিভিন্ন কবি সাহিত্যিকের রচনার মূল্যায়ন, শিল্পসাহিত্য ভাবনা এবং শিশুসাহিত্য সম্পর্কিত ৫০টি প্রবন্ধ লেখেন। বুদ্ধদেব বসু সম্পাদিত জনপ্রিয় সাহিত্য পত্রিকা "কবিতা" গোড়াপত্তনেও অজিত দত্তের উল্লেখযোগ্য ভূমিকা রয়েছে।